Luvuvamu lwa Nz’amvimba—Nga Ndozi Kwandi e?
Mvutu za Nkand’a Nzambi
E ngolo bevanganga wantu mu sikidisa luvuvamu ova nza zifunganga mu kuma eyi:
‘E nzil’a muntu ke ina muna yandi ko ngatu singikila ntambi zandi.’ (Yeremiya 10:23)Wau vo wantu ke bavangwa ko ye nswa wa kukiyala, ke balendi sikidisa luvuvamu lwakwele mvu ko.
“Ke nubundi azitu a wantu vuvu ko, yovo mwan’a muntu, muna ke mwina luvuluzu ko. O mwand’andi uvaika, muna ntoto kevutuka; Muna lumbu kiakina o makani mandi mavididi.” (Nkunga 146:3, 4)Ayadi a nza, kana nkutu awana bena ye makani mambote ke balendi fokola emvimba ko e kuma itwasanga e vita.
“Muna lumbu yambaninu mukwiza nsungi za tema. Kadi wantu bekal’akwa . . . lunzi, mindembi zola mawete, ayekodi, akwa nswatakesa, akwa lungumvi-ngumvi.” (2 Timoteo 3:1–4)
Mu “lumbu yambaninu” a nza yayi yambi tuzingilanga.E fu besonganga wantu mu lumbu yayi ikitulanga dio se diampasi mu sikidisa luvuvamu.
“Tâtu kwa nza yo kalunga, e kuma kadi, o Nkadi ampemba okulumukini oko nwina, wina yo makasi mayingi, wau kazeye wo vo kolo kiandwelo kaka kena kiau.” (Lusengomono 12:12)Nkadi ampemba una vo i mbeni a Nzambi, ona wavetwa ova ntoto ofilanga wantu batanginin’o mwand’andi wambi.
Wau vo yandi oyalanga e “nza yayi” ka tulendi zingila mu luvuvamu ko.—Yoane 12:31.
“[Kintinu kia Nzambi] kikosomona yo sukisa yintinu yayi yawonso [itelamenanga Nzambi], kitongama mpe yakwele mvu.” (Daniele 2:44)Kintinu kia Nzambi kaka kilungisa luzolo lweto lwa zingila mu luvuvamu lwakwele mvu. Ke vena luyalu lwa muntu ko lulenda wo vanga.—Nkunga 145:16.
bem_Latn kon_Latn kon_Latn kon_Latn kon_Latn kon_Latn kmb_Latn kon_Latn kon_Latn kon_Latn